Hej Bolius


Må man indrette et skur i forbindelse med sommerhus som atelier / værksted og med toilet og håndvask, bare det ikke anvendes til beboelse?


Mvh. Finn J


Må jeg bygge værksted/atelier med toilet uden at søge byggetilladelse?
Kære Finn J  
  
Ikke uden at søge byggetilladelse. Når du ønsker at opføre en (udhus)bygning, der kan benyttes til ophold, eller hvor der indrettes toilet/bad, er der tale om en udvidelse af etagearealet. Det betyder, at du skal overholde regler som fx afstand til skel, bebyggelsesprocent, og at der skal søges byggetilladelse.  
  
Beregningsreglerne siger: "*Udestuer, lukkede overdækninger, lukkede altaner, lukkede overdækkede gårde, forbindelsesgange og lignende, der kan indrettes til personophold, skal således regnes med til etagearealet*."  
Læs mere: [Hytter og annekser](https://www.bolius.dk/hytter-og-annekser-17559/ "annekser")

Det er alene fxcarporte, garager, udhuse og lignende småbygninger, der ikke regnes som boligareal, og som derfor under visse kan betingelser opføres uden byggetilladelse.


I vejledningen står blandt andet følgende: *"Bestemmelsen omfatter alene garager, carporte og lignende mindre bygninger, der opføres i tilknytning til en primær bebyggelse. Bestemmelsen omfatter ikke bygninger, der anvendes til beboelse, køkken, WC eller bad.*"


 

